जांच एजेंसियों को सबूत मिटाने का शक, CBI ने कलेक्ट किए सैंपल
West Bengal Teacher Recruitment Scam क्या है घुटनों के बल बैठकर लड़की से शादी के लिए उसका हाथ मांगने का मतलब? लड़के क्यों खुशी-खुशी ऐसा करते हैं? यह रिवाज कहां से शुरू होकर कहां-कहां फैला…क्या आपने कभी
पश्चिम बंगाल के चर्चित शिक्षक भर्ती घोटाले की CBI और ED जांच कर रही है। इस बीच 24 परगना जिले के भांगर इलाके में कुछ जले हुए डॉक्यूमेंट्स मिले हैं। जांच एजेंसियों को शक है कि कुछ अज्ञात लोगों ने घोटाले से जुड़े सबूत मिटाने की कोशिश की है। CBI ने जले हुए डॉक्यूमेंट्स के सैंपल कलेक्ट कर जांच के लिए भेज दिए हैं।
CBI के अधिकारियों ने बताया कि, हमें अपने सूत्रों से जानकारी मिली थी। मौके से कुछ अधजले कागजात बरामद किए गए हैं। दस्तावेज किससे जुड़े हैं, यह अभी पता नहीं चल पाया। इसका वैरिफिकेशन होना बाकी है।
बिहार के खनन व्यवसाय से जुड़े कागजात होने का भी शक
CBI के एक सीनियर अफसर का दावा है कि ये कागजात पड़ोसी जिले बिहार के कई क्षेत्रों में खनन व्यवसायों से संबंधित हो सकते हैं। यह पूछे जाने पर कि क्या कुछ दस्तावेज पश्चिम बंगाल के शिक्षक भर्ती घोटाले से संबंधित हैं? अधिकारी ने कहा, 'ऐसा तो नहीं लगता। हमें और जांच करने की आवश्यकता है।'
जहां दस्तावेज मिले, उस जमीन के मालिक से भी पूछताछ हुई
CBI के एक सूत्र ने कहा कि कोयला तस्करी के मामलों को देख रहे वरिष्ठ अधिकारी उमेश कुमार बरामद अधजले कागजात की जांच कर रहे हैं। उन्होंने कहा, 'हम यह भी पता लगा रहे हैं कि इसके पीछे कौन है और ये दस्तावेज यहां कैसे लाए गए।' बता दें CBI ने उस जमीन के मालिक से भी बात की है, जहां दस्तावेज जले मिले थे।
ये खबरें भी पढ़ सकते हैं...
अभिषेक को CBI ने पशु तस्करी केस में तलब किया, सुप्रीम कोर्ट ने स्कूल शिक्षक भर्ती घोटाले में पूछताछ पर रोक लगाई थी
CBI ने पश्चिम बंगाल की CM ममता बनर्जी के भतीजे और तृणमूल नेता अभिषेक बनर्जी को करोड़ों रुपए के पशु तस्करी घोटाले में पूछताछ के लिए बुलाया। उन्हें कोलकाता के निजाम पैलेस स्थित दफ्तर में 18 अप्रैल को बुलाया गया था। पूरी खबर यहां पढ़ें...
SSC भर्ती घोटाले में CBI ने दाखिल की चार्जशीट, पार्थ चटर्जी सहित 16 लोगों को बनाया आरोपी
पश्चिम बंगाल शिक्षक भर्ती घोटाले में CBI ने पहली चार्जशीट पेश की थी। एजेंसी ने अलीपुर कोर्ट में यह चार्जशीट दाखिल की थी। इसमें पूर्व शिक्षा मंत्री पार्थ चटर्जी समेत 16 लोगों के नाम थे। ED ने पार्थ चटर्जी और उनकी करीबी अर्पिता मुखर्जी को गिरफ्तार किया था। पूरी खबर यहां पढ़ें...